Etter fullført gymnas (Katedralskolen i Oslo) arbeidet han 1974–77 ved Riksteatret som inspisient. Deretter ble han et sentralt medlem i den frie teatergruppen Tramteatret fra 1977 til 1986, som skuespiller, komponist, sanger og pianist. Gruppen laget en lang rekke forestillinger for teater, radio og TV. Størst popularitet oppnådde de i NRK, med fire serier i ungdomsprogrammet . Tramteatret spilte inn i alt ti LP-er. Som Leon Latex i TV-seriene om Pelle Parafins Bøljeband ble Anders Rogg en velkjent figur for en hel generasjon unge seere.